ปัจจัยความเสี่ยง OHTLTD

 การฟื้นตัวของเศรษฐกิจโลกเริ่มสังเกตุเห็นได้ในปี 2548 ผนวกกับความสงบในประเทศไทยในช่วงปีที่ผ่านมา แต่ภาคสาธารณสุขทั่วเอเชียตะวันออกเฉียงใต้ประสบภาวะความเสี่ยงที่มีผลประทบอย่างใหญ่หลวงต่อธุรกิจโรงแรม โรคระบาด อาทิ ไข้หวัดนก มีผลประทบในทันทีกับการวางแผนการเดินทางท่องเที่ยว และส่งผลด้านลบต่อธุรกิจโดยรวม ด้วยผลกระทบเหล่านี้ ทางบริษัทก็ยังคงมุ่งเน้นในการบำรุงรักษาโรงแรมให้รัดกุมยิ่งขึ้น โดยเฉพาะอย่างยิ่ง ด้านอัคคีภัย ชีวิต และความปลอดภัย โดยให้ความสำคัญสูงสุดในเรื่องเหล่านี้ควบคู่ไปกับการให้บริการด้วยมาตรฐานสูงสุดแก่ลูกค้า

นโยบายการบริหารความเสี่ยงทางการเงิน

บริษัทฯและบริษัทย่อยมีความเสี่ยงจากความผันผวนของอัตราดอกเบี้ย
และของอัตราแลกเปลี่ยนเงินตราต่างประเทศในตลาด และจากที่คู่สัญญาไม่ปฏิบัติตามสัญญา
บริษัทฯและบริษัทย่อยใช้ตราสารอนุพันธ์ทางการเงินซึ่งบริษัทฯและบริษัทย่อย
พิจารณาเห็นว่าเหมาะสมในการบริหารความเสี่ยงดังกล่าว
บริษัทฯและบริษัทย่อยไม่มีนโยบายประกอบธุรกรรมตราสารอนุพันธ์ทางการเงินเพื่อการเก็งกำไรหรือเพื่อการค้า

ความเสี่ยงจากอัตราดอกเบี้ย

บริษัทได้ทำธุรกรรมอนุพันธ์ทางการเงินด้านอัตราดอกเบี้ย (Interest Rate Swap Contracts)
สำหรับเงินกู้ยืมในสกุลเงินบาท เพื่อป้องกันความเสี่ยงที่เกิดจากการผันผวนของอัตราดอกเบี้ย
บริษัทไม่ได้มีการรับรู้การเปลี่ยนแปลงในมูลค่ายุติธรรมที่เกิดขึ้นในภายหลังของการทำธุรกรรมดังกล่าวในงบกำไรขาดทุน
กำไรและขาดทุนจากการยกเลิกสัญญาหรือการชำระคืนเงินกู้ยืมก่อนกำหนดได้บันทึกไว้ในงบกำไรขาดทุน

การเปิดเผยข้อมูลเกี่ยวกับธุรกรรมอนุพันธ์ทางการเงินด้านอัตราดอกเบี้ยที่เปิดสถานะไว้ ณ วันที่ 31
ธันวาคม 2548 ซึ่งบริษัทเป็นคู่สัญญา ได้แสดงไว้ในหมายเหตุประกอบงบการเงินข้อ 10

มูลค่ายุติธรรมของธุรกรรมอนุพันธ์ทางการเงินด้านอัตราดอกเบี้ยที่เปิดสถานะไว้ ณ วันที่ 31
ธันวาคม 2548 เป็นธุรกรรมอนุพันธ์ที่เป็นสินทรัพย์จำนวน 13.1 ล้านบาท (พ.ศ. 2547 ไม่มี)

มูลค่ายุติธรรมของธุรกรรมอนุพันธ์ด้านอัตราดอกเบี้ยดังกล่าว
คำนวณโดยใช้อัตราดอกเบี้ยที่กำหนดโดยธนาคารที่บริษัทเป็นคู่สัญญาเสมือนว่าได้ยกเลิกสัญญาเหล่านั้น
ณ วันที่ในงบดุล

ความเสี่ยงจากอัตราแลกเปลี่ยน

กลุ่มบริษัทมีความเสี่ยงจากอัตราแลกเปลี่ยนเงินตราต่างประเทศเนื่องจากกลุ่มบริษัทมีลูกหนี้และเจ้าหนี้บางส่วนเป็นสกุลเงินต่างประเทศ
และบริษัทย่อยแห่งหนึ่งมีความเสี่ยงจากการที่มีเงินลงทุนในบริษัทร่วมในต่างประเทศ
ซึ่งบริษัทย่อยมิได้ทำสัญญาซื้อขายเงินตราต่างประเทศล่วงหน้าเพื่อป้องกันความเสี่ยงไว้
อย่างไรก็ตามกลุ่มบริษัทเชื่อว่าในสถานการณ์ปัจจุบัน
ความเสี่ยงด้านอัตราแลกเปลี่ยนจะไม่มีผลกระทบที่เป็นสาระสำคัญต่อผลการดำเนินงานของกลุ่มบริษัท
จึงไม่ได้ใช้ตราสารอนุพันธ์ทางการเงินเพื่อป้องกันความเสี่ยงดังกล่าว

ณ วันที่ 31 ธันวาคม 2548 กลุ่มบริษัทมีสินทรัพย์และหนี้สินที่เป็นเงินตราต่างประเทศ
ซึ่งไม่ได้มีการทำสัญญาป้องกันความเสี่ยงด้านอัตราแลกเปลี่ยนดังนี้
หนี้สินส่วนใหญ่ถึงกำหนดชำระภายใน 1 ปี

(หน่วย : ล้านบาท)

  ------------------ ------------- ----------- -------------------- ----------- --------------------
                     งบการเงินรวม               งบการเงินเฉพาะบริษัทฯ               อัตราแลกเปลี่ยนถัวเฉลี่ย ณ
                                                                                วันที่ 31 ธันวาคม 2548

  สกุลเงิน             สินทรัพย์        หนี้สิน        สินทรัพย์               หนี้สิน        

  ดอลลาร์สหรัฐอเมริกา   15.31         -           15.31                -           41.03

  ยูโร                1.58          -           1.58                 -           48.64
  ------------------ ------------- ----------- -------------------- ----------- --------------------

ความเสี่ยงด้านการให้สินเชื่อ

กลุ่มบริษัทมีความเสี่ยงด้านการให้สินเชื่อที่เกี่ยวเนื่องกับลูกหนี้การค้าที่เกิดจากการให้บริการในการประกอบกิจการโรงแรม
ซึ่งส่วนใหญ่เป็นการให้บริการแก่บริษัทตัวแทนการท่องเที่ยว บริษัทบัตรเครดิต
และบริษัทที่มีฐานะการเงินมั่นคง
กลุ่มบริษัทไม่เคยประสบปัญหาในการเรียกเก็บหนี้อย่างเป็นสาระสำคัญ
และฝ่ายบริหารของกลุ่มบริษัทเชื่อว่ามูลค่าสูงสุดของความเสี่ยงคือ
มูลค่าตามบัญชีของลูกหนี้การค้าหักด้วยค่าเผื่อหนี้สงสัยจะสูญ ตามที่แสดงไว้ในงบดุลรวม